**ბათუმის შოთ რუსთაველის სახელმწიფო უნივერსიტეტი აცხადებს 2023 წელს განსახორციელებელი სტუდენტური საგანმანათლებლო, კულტურულ-შემოქმედებითი და სპორტული სახის პროექტების შესარჩევ კონკურსს.**

1. საჯარო სამართლის იურიდიული პირის - ბათუმის შოთა რუსთველის სახელმწიფო უნივერსიტეტის (შემდეგში - ბსუ) რექტორის 2022 წლის 8 დეკემბრის N01-02/287 ბრძანებით გამოცხადდა კონკურსი **ბსუ-ში 2022 წელს განსახორციელებელი სტუდენტური საგანმანათლებლო, კულტურულ-შემოქმედებითი და სპორტული სახის პროექტების შესარჩევად და** განისაზღვრა შემდეგი ვადები:

ა) სტუდენტთა განცხადებების (სტუდენტური პროექტების) და შესაბამისი დოკუმენტაციის წარმოდგენა - **2022 წლის 20 დეკემბრიდან 2023 წლის 5 თებერვლამდე;**

ბ) საკონკურსო კომისიის მიერ სტუდენტური პროექტების შეფასება - **2022 წლის 06 თებერვლიდან 2023 წლის 13 თებერვლამდე;**

გ) სტუდენტური პროექტების შეფასების შედეგების გამოცხადება ბსუ-ს ვებგვერდზე - **2023 წლის 15 თებერვლის ჩათვლით**;

დ) **სტუდენტური** პროექტების განხორციელების პერიოდი - **არაუადრეს 2023 06 მარტიდან 2023 წლის 15 დეკემბრის ჩათვლით.**

2. სტუდენტური პროექტების წარმოდგენა (რეგისტრაცია) განხორციელდება ელექტრონულად, ბსუ-ს პორტალზე - Portal.bsu.edu.ge-ზე (პროექტის ელექტრონულად ატვირთვა შესაძლებელია, როგორც ინდივიდუალურად, აგრეთვე ერთობლივად - საინიციატივო ჯგუფის/კლუბის/ ან/და სხვა სახის გაერთიანების სახელით. არასრულად წარმოდგენილი დოკუმენტაციის შემთხვევაში პროექტი ავტომატურად მოიხსნება კონკურსიდან, აღარ გადაეცემა კომისიას განსახილველად, რაც წერილობით ეცნობება პროექტის ავტორს).

**3.** სტუდენტურიპროექტის რეგისტრაციისთვის ბსუ-ს პორტალზე უნდა აიტვირთოს შემდეგი დოკუმენტები:

ა) **საპროექტო განაცხადი** (შედგენილი **ბსუ-ს რექტორის 2022 წლის 03 მაისის N01-02/104 ბრძანებით** დამტკიცებული ფორმის შესაბამისად);

ბ) პროექტის **საბიუჯეტო განაცხადი** (შედგენილი ბსუ-ს ადმინისტრაციის ხელმძღვანელის 2022 წლის 3 მაისის N01-10/49 ბრძანებით დამტკიცებული ფორმის შესაბამისად);

გ) **სარეკომენდაციო წერილი** (პროექტს/ავტორს რეკომენდაცია უნდა გაეწიოს შესაბამისი კვალიფიკაციის მქონე პირის მიერ, რომელშიც ასახული უნდა იყოს შესაბამისი დარგისთვის/მიმართულებისთვის პროექტის მნიშვნელობის შესახებ).

დ) **სტუდენტის ავტობიოგრაფია** (**CV**);

ე) **ცნობა ბსუ-ს სტუდენტის აქტიური სტატუსის შესახებ;**

ვ) საინიციატივო ჯგუფის/კლუბის/ ან/და სხვა სახის გაერთიანების სახელით წარმოდგენილი პროექტის შემთხვევაში პროექტზე პასუხისმგებელმა პირმა (შემდგომში ხელმძღვანელმა) უნდა წარმოადგინოს ინფორმაცია ამ გაერთიანების ძირითადი მიზნების შესახებ და აგრეთვე ამ გაერთიანების მიერ განხორციელებული პროექტების ჩამონათვალი (ასეთის არსებობის შემთხვევაში);

ვ) პროექტში მონაწილე (ტრენერი, ექსპერტი ან სხვა პირი) პირთა ,,CV“-ები და თანხმობის წერილ(ებ)ი.

4. სტუდენტურ პროექტთან დაკავშირებული ნებისმიერი სახის გადაწყვეტილების მიღების შესახებ სტუდენტთა კარიერული განვითარების, კულტურისა და სპორტის დეპარტამენტის მიერ ეცნობება პროექტის ხელმძღვანელს/პასუხისმგებელ პირს, მის მიერ მითითებულ ტელეფონის ნომერზე ან/და ელექტრონულ ფოსტაზე, კონკრეტული გადაწყვეტილების მიღებიდან 3 სამუშაო დღის განმავლობაში.

5. საგანმანათლებლო, კულტურულ-შემოქმედებითი ან სპორტული მიმართულების **სტუდენტური პროექტის ბიუჯეტი არ უნდა აღემატებოდეს 5000 ლარს,** ხოლო სტუდენტური **პროექტის განხორციელების პერიოდი სასურველია არ აღემატებოდეს 3 თვეს.**

***იხილეთ თანდართული სამართლებრივი აქტები:***

1. **,,2022 წელს ბსუ-ში განსახორციელებელი სტუდენტური** საგანმანათლებლო, კულტურულ-შემოქმედებითი და სპორტული სახის **პროექტების შესარჩევი კონკურსის** გამოცხადების შესახებ“ **ბსუ-ს რექტორის 2022 წლის 6 მაისის N01-02/108 ბრძანება;**
2. „საჯარო სამართლის იურიდიული პირის - ბათუმის შოთა რუსთაველის სახელმწიფო უნივერსიტეტის **სტუდენტური პროექტების დაფინანსების წესის** დამტკიცების თაობაზე“ ბსუ-ს წარმომადგენლობითი საბჭოს 2018 წლის 26 მარტის N02 გადაწყვეტილება;
3. **საპროექტო განაცხადი**ს **ფორმა** (დამტკიცებული **ბსუ-ს რექტორის 2022 წლის 03 მაისის N01-02/104 ბრძანებით**);
4. **პროექტის** **საბიუჯეტო განაცხადის ფორმა** (ბსუ-ს ადმინისტრაციის ხელმძღვანელის 2022 წლის 3 მაისის N01-10/49 ბრძანებით დამტკიცებული ფორმა);
5. პროექტის **შესრულების ანგარიშის წარმოდგენის შესახებ განაცხადის ფორმა** (დამტკიცებული ბსუ-ს რექტორის 2022 წლის 03 მაისის N01-02/105 ბრძანებით);
6. **პროექტის შესრულების ანგარიშის ფორმა** (დამტკიცებული ბსუ-ს რექტორის 2022 წლის 03 მაისის N01-02/105 ბრძანებით);